72

í heimaríki verðbréfasjóðs og að vörsluaðili heyrði undir varfærnisregluverk og eftirlit, auk kröfu um fjárhagslega og faglega tryggingu fyrir því að geta sinnt starfinu. Með UCITS Veru gerðar strangari kröfur til þess hverjir mega hafa verðbréfasjóði í vörslu og eru þeir aðilar tæmandi taldir í tilskipuninni. Er það gert vegna fjárfestaverndar og í því skyni að efla eftirlit með vörsluaðilum. Það er svo aðildarríkjanna að ákvarða hverjir af þeim aðilum sem þar eru taldir upp mega sinna hlutverki vörsluaðila verðbréfasjóða í hverju ríki fyrir sig. Lagt er til í frumvarpi þessu að hér á landi séu það lánastofnanir sem megi sinna hlutverki vörsluaðila, sem og verðbréfafyrirtæki sem uppfylla ákveðin skilyrði. Ekki verði öðrum heimilt að vera vörsluaðili verðbréfasjóða. Þau verðbréfafyrirtæki sem hyggjast sinna þessu hlutverki þurfa að óska eftir heimild Fjármálaeftirlitsins. Gerð er krafa um tilteknar eiginfjárkröfur og eigin- fjárgrunn verðbréfafyrirtækis, auk þess sem verðbréfafyrirtækið skal hafa starfsleyfi innan Evrópska efnahagssvæðisins og hafa heimild til vörslu og umsýslu í tengslum við fjármála- gerninga fyrir reikning viðskiptavinar.

#### 4.4. Ákvæði varðandi starfskjarastefnu rekstrarfélags verðbréfasjóða og framkvæmd.

Samkvæmt gildandi löggjöf falla rekstrarfélög verðbréfasjóða undir ákvæði laga um fjármálafyrirtæki um annars vegar kaupaukakerfi og hins vegar starfslokasamninga. Með ákvæðunum eru settar takmarkanir á kaupaukagreiðslur til starfsmanna fjármálafyrirtækja og gerð starfslokasamninga við framkvæmdastjóra og lykilstarfsmenn fjármálafyrirtækja og reglurnar eru svo nánar útfærðar í reglum Fjármálaeftirlitsins nr. 388/2016 um kaupaukakerfi samkvæmt lögum um fjármálafyrirtæki. Með UCITS V eru settar samræmdar reglur fyrir rekstrarfélög verðbréfasjóða varðandi starfskjör, en slíkar reglur höfðu ekki áður verið settar á vettvangi EES. Markmiðið með reglunum er að taka á mögulegum skaðlegum áhrifum illa hannaðra starfskjarakerfa á trausta áhættustýringu og áhættutöku aðila sem hafa raunveruleg áhrif á áhættusnið verðbréfasjóðanna. Umlágmarkssamræmingu er að ræða þannig að heimilt er að setja strangari reglur en kveðið er á umí UCITS. Í tilskipuninni er fyrst og fremst kveðið á um gerð og framkvæmd starfskjarastefnu vegna starfsmanna sem hafa marktæk áhrif í störf- um sínum á áhættusnið rekstrarfélags eða sjóðs, þ.m.t. starfsmanna sem bera ábyrgð á áhættutöku, starfsmanna eftirlitseininga, framkvæmdastjóra og annarra starfsmanna sem hafa sambærileg laun og framkvæmdastjóri. Einnig er kveðið á um starfskjaranefndir, starfskjör sem eru háð frammistöðu, starfslokagreiðslur og stefnur í lífeyrismálum. Reglur UCITS um starfskjör eru svo nánar útfærðar í viðmiðunarreglum ESMA, Guidelines on sound remuneration policies under the UCITS Directive. Lagt er til í frumvarpi þessu að reglur UCITS V um starfskjarastefnu og framkvæmd hennar verði innleiddar að hluta en að öðru leyti verði beðið með innleiðingu ákvæðanna vegna tengsla við fyrirhugaðar breytingar á lögum um fjármálafyrirtæki til innleiðingar á til- skipun Evrópuþingsins og ráðsins 2013/36/ESB (hér eftir CRDIV). Rétt þykir að þessar breyt- ingar séu gerðar samhliða til að gæta samræmis á fjármálamarkaði hvað þetta varðar, svo sem varðandi hugtakanotkun.

#### 4.5. Eftirlits- og valdheimildir.

Markmiðið með UCITS Vog Omnibus I er meðal annars að samræma lágmarks valdheim- ildir lögbærra yfirvalda í aðildarríkjum Evrópska efnahagssvæðisins til að tryggja jöfn sam- keppnisskilyrði á fjármálamarkaði. Í fjármálakreppunni 2007 - 2008 þóttu koma í ljós annmarkar á eftirliti meðfjármálamarkaði á Evrópska efnahagssvæðinu, til að mynda að opin- berir eftirlitsaðilar beittu sér með ólíkum hætti gagnvart brotum á reglum, samstarf var ekki nægjanlegt eða samhæfing og traust var ekki nægjanlegt á milli eftirlitsaðila. Omnibus I